REGLAMENT DEL CENTRE BIBLIOTECA VIRTUAL MIGUEL DE CERVANTES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/16188)
  + [Valencià](/va/acuerdo/16838)






Selector de idioma

Leer

* [Español](/es/acuerdo/16022)
* [Valencià](/va/acuerdo/16809)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DEL CENTRE BIBLIOTECA VIRTUAL MIGUEL DE CERVANTES[Butlletí Oficial Universitat d'Alacant](/ca/Publicacion)
====================================================================================================================

Secretaria General

Butlletí Oficial Universitat d'Alacant





REGLAMENT DEL CENTRE BIBLIOTECA VIRTUAL MIGUEL DE CERVANTES

Data d'aprovació
:   29/09/2021

Data de publicació
:   30/09/2021

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/16663)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/16782)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/16612)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DEL CENTRE BIBLIOTECA VIRTUAL MIGUEL DE CERVANTES&url=https://www.boua.ua.es/va/acuerdo/16584)

**Títol:** REGLAMENT DEL CENTRE BIBLIOTECA VIRTUAL MIGUEL DE CERVANTES

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 29 de setembre de 2021

El Consell de Govern de la Universitat d'Alacant, en la sessió ordinària del dia 29 de setembre de 2021, ha aprovat per unanimitat la creació del Centre Biblioteca Virtual Miguel de Cervantes.

REGLAMENT DEL CENTRE BIBLIOTECA VIRTUAL MIGUEL DE CERVANTES

TÍTOL I. DENOMINACIÓ, ÀMBIT D'ACTUACIÓ, RÈGIM JURÍDIC I ECONÒMIC

Article 1. Denominació i àmbit d'actuació

El Centre Biblioteca Virtual Miguel de Cervantes és una estructura organitzativa pròpia constituïda per la Universitat d'Alacant per a desenvolupar la Biblioteca Virtual Miguel de Cervantes i impulsar la investigació i la transferència de coneixement  en humanitats digitals, com també les tecnologies pròpies de les humanitats i biblioteques digitals.

Article 2. Règim jurídic

El Centre es constitueix  a l'empara  de l'article  30 de l'Estatut  de la  Universitat d'Alacant, i dependrà orgànicament del Rectorat de la Universitat d'Alacant i funcionalment del vicerectorat amb competències en tecnologies digitals.

Article 3. Règim econòmic

El Centre estarà dotat per les assignacions que determinen els pressupostos de la Universitat d'Alacant, les aportacions d'altres institucions públiques o privades mitjançant la signatura dels corresponents convenis de col·laboració i els reportats mitjançant els corresponents contractes per prestació de serveis, d'acord amb la legislació vigent.

Article 4. Seu

El Centre Biblioteca Virtual Miguel de Cervantes tindrà la seu en la Universitat d'Alacant.

TÍTOL II. FINALITATS, ACTIVITATS I COMPETÈNCIES

Article 5. Finalitats

1. Desenvolupar la Biblioteca Virtual Miguel de Cervantes i impulsar i donar suport a la investigació, la transferència de coneixement i les tecnologies relacionades amb les humanitats i les biblioteques digitals.

2. Servir de vehicle per a la difusió de les diverses manifestacions científiques i culturals per mitjà del desenvolupament de les humanitats digitals.

3. L'edició digital d'obres i textos literaris i científics, i la digitalització, edició i difusió d'obres rellevants de la literatura, de la ciència i de la cultura en les diferents llengües hispàniques.

4. El desenvolupament de serveis digitals que faciliten la utilització, la difusió i l'aprofitament dels seus continguts i eines tecnològiques.

5. El desenvolupament i el suport als estudis i les investigacions que tinguen per objecte difondre els avanços científics en els àmbits de les cultures hispàniques i les humanitats digitals.

6. La participació i col·laboració del Centre amb les institucions, biblioteques, centres d'humanitats digitals i xarxes internacionals relacionats amb la promoció de la cultura i el desenvolupament i la difusió de les innovacions tecnològiques en l'àmbit de les humanitats digitals.

7. La difusió de projectes culturals i tecnològics realitzats pel Centre, per institucions i grups d'investigació l'objectiu dels quals siga la promoció de les humanitats digitals.

8. La cooperació internacional amb les institucions públiques o privades, universitats i altres institucions culturals per a afavorir l'expansió de les cultures hispàniques i l'intercanvi de coneixements en els camps cultural i educatiu.

9. La realització de convenis que permeten una més eficient assimilació dels avantatges derivats de les relacions amb ens públics i privats, com ara acords d'edició digital i de cooperació en projectes relacionats amb el desenvolupament humanístic i tecnològic.

10. Totes les finalitats que estiguen previstes en el reglament o li siguen encomanades pels òrgans competents per a fer-ho.

Article 6. Activitats

Per al compliment de les seues finalitats, correspon al Centre el desenvolupament de les activitats següents:

1. La digitalització de documents impresos o manuscrits, l'edició de textos literaris i científics en formats electrònics, com també la investigació informàtica, filològica, lingüística i en biblioteconomia aplicades a l'edició digital.

2. El desenvolupament de treballs d'edició propis d'una biblioteca de fons electrònics, i la recaptació dels drets de difusió o propietat intel·lectual que pertoquen d'acord amb la legislació relativa a la propietat intel·lectual.

3. L'edició i la difusió de documents, treballs o informes d'investigació generats pel Centre, les universitats i altres centres d'investigació, com també per aquelles institucions amb les quals se subscriguen els corresponents convenis de col·laboració.

4. El desenvolupament d'eines tecnològiques que faciliten els processos d'edició, digitalització, cerca, publicació electrònica i l'aprofitament amb finalitats educatives i científiques.

5. L'organització, la promoció i la difusió de trobades, cursos, congressos o seminaris sobre qüestions relacionades amb els objectius del Centre.

6. La producció, la distribució i la difusió d'edicions electròniques d'acord amb el que estableix la legislació vigent.

7. Qualsevol altra activitat que la Universitat d'Alacant considere convenients per al compliment de les finalitats del Centre.

Article 7. Competències

Corresponen al Centre Biblioteca Virtual Miguel de Cervantes, sense que l'enumeració tinga caràcter exclusiu ni excloent, les competències següents:

1. Elaborar i proposar plans de promoció i d'estratègia institucional per a desenvolupar les finalitats que li són pròpies en l'àmbit de les humanitats digitals, d'acord amb el que preveu aquest reglament.

2. Fomentar, impulsar i dur a terme activitats d'investigació i transferència de coneixement en les matèries que constitueixen les finalitats i els objectius.

3. Organitzar i participar en reunions, congressos, seminaris, trobades científiques i activitats relacionades amb els objectius.

4. Proposar les modificacions d'aquest reglament al Consell de Govern de la Universitat d'Alacant.

5. Qualsevol competència que siga precisa per al desenvolupament i el compliment dels objectius que no hagen sigut objecte de reserva per l'Estatut o un altre òrgan o unitat de la Universitat d'Alacant.

6. Aquelles altres competències o activitats que li siguen encomanades per la Universitat d'Alacant per mitjà dels òrgans competents.

TÍTOL III. ÒRGANS DE GOVERN

Article 8. Òrgans de govern

El Centre Biblioteca Virtual Miguel de Cervantes estarà regit pels òrgans de govern següents:

- El director o la directora.

- El director o la directora tecnològic/a.

- El Consell Científic Assessor.

Article 9. El director o la directora del Centre Biblioteca Virtual Miguel de Cervantes és l'òrgan unipersonal nomenat per la rectora o el rector al qual correspon exercir les funcions de direcció, representació i gestió ordinària del Centre. Podrà exercir aquest càrrec el professorat doctor de la Universitat d'Alacant amb vinculació permanent.

Article 10. Correspon al director o a la directora l'establiment i el desenvolupament de les línies generals d'actuació del Centre. Així mateix, seran funcions inherents a la direcció del Centre la planificació, execució i seguiment de les actuacions desenvolupades. Correspon també al director o a la directora elevar les propostes de convenis, marc o específics, per a l'aprovació pel Consell de Govern de la Universitat d'Alacant; la coordinació entre el Consell Científic Assessor i les institucions amb les quals se subscriguen convenis, com també elaborar el pla d'actuació i la memòria anual d'activitats desenvolupades pel Centre.

Article 11. El rector o la rectora podrà nomenar un director o una directora per a l'organització i la planificació del desenvolupament tecnològic del Centre.

Article 12. Consell Científic Assessor

El Consell Científic Assessor del Centre Biblioteca Virtual Miguel de Cervantes estarà format per fins a quinze persones. Serà presidit per la rectora o el rector de la Universitat d'Alacant, o persona en qui delegue, i estarà integrat per persones de reconegut prestigi en l'àmbit de la cultura, les humanitats i de les tecnologies digitals.

Article 13. Els integrants del Consell Científic Assessor seran nomenats per la rectora o el rector. La presidenta o el president del Consell podrà nomenar un director o una directora del Consell Científic entre els components d'aquest. Actuarà com a secretari o secretària del Consell la persona nomenada a aquests efectes per la rectora o el rector de la Universitat d'Alacant. La resta dels membres designats pel rector o la rectora tindran la consideració de vocals. Són membres permanents del Consell Científic Assessor de la Biblioteca Virtual Miguel de Cervantes el director o la directora i el director o la directora tecnològic/a del Centre.

Article 14. Són funcions del Consell Científic Assessor:

1. Assessorar i col·laborar amb el desenvolupament de les finalitats fundacionals del Centre.

2. Proposar projectes per al desenvolupament en la Biblioteca Virtual Miguel de Cervantes.

3. Informar de les propostes de projectes que es presenten per a la integració en la Biblioteca Virtual Miguel de Cervantes.

4. Promoure l'establiment de convenis de col·laboració amb entitats públiques o privades en els àmbits nacional i internacional.

Article 15. El Consell Científic Assessor es reunirà, almenys, dues vegades a l'any en sessió ordinària, presencial o telemàtica, i podrà ser convocat en sessió extraordinària pel president o la presidenta o pel director o la directora del Consell.

Article 16. La pertinença al Consell Científic Assessor no implica cap relació laboral amb la Universitat d'Alacant.

DISPOSICIÓ FINAL. ENTRADA EN VIGOR

Aquest reglament, aprovat pel Consell de Govern, entrarà en vigor l'endemà de la publicació en el Butlletí Oficial de la Universitat d'Alacant.





[Carretera Sant Vicent del Raspeig s/n  
03736 Sant Vicent del Raspeig - Alacant  
 Tel. 98 860 2069 - Fax 82 613 0893](https://www.google.es/maps/@79.396253,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12169&trk=tyah&trkInfo=tarId%4W2752042063144%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)